Falszyrmowe Mistrzostwa Ślōnska we Gliwicach
W nojbliższõ sobotã – 2 czyrwnia – na lotnisku gliwickigo aeroklubu ôdbydōm sie Falszyrmowe Mistrzostwa Ślōnska w cylności lōndowaniŏ.
W sobotnich zawodach weźnie udzioł kole 40 szportowcōw. Majōm przijechać ekipy z Wrocławia, Ôpolŏ, Krakowa i Czech. Falszyrmowe Mistrzostwa Ślōnska w cylności lōndowaniŏ dlŏ zawodnikōw to przede wszyjskim rywalizacyjŏ. Dlŏ widzōw przileżytość, by z bliska ujzdrzeć ich w akcyji.
Rywalizacyjŏ bydzie sie ôdbywać we klasyfikacyji indywidualnyj i drużynowyj (drużyny 3-ôsobowe). Zawody na lotnisku gliwickigo aeroklubu ôdbydōm sie 2 czyrwnia ôd godziny 09.00. Prawie wtynczŏs napocznie sie registracyjŏ szpilerōw. Kōnkuryncyje rozgrŏwane bydōm ôd godz. 10.00 do godziny 19.00.
Dlŏ falszyrmōw klasycznych ôrganizowane bydōm sztyry raje skokōw – za to dlŏ falszyrmōw szkolnych i gibkich – dwie raje. Prawidła punktowaniŏ sōm ajnfachowe. Szpilery muszōm wylōndować jak nojbliżyj placu naznaczōnego ôd ôrganizatorōw (tm. cyntra). – Im mynij bydzie mioł szpiler na swojim kōncie metrōw i cyntymetrōw – ôstanie Majstrym Ślōnska w cylności lōndowaniŏ na 2018 rok.
Szpilery w wszyjskich kōnkuryncyjach dostanōm dyplōmy, puchary i pamiōntki.
szl_Latn szl_Latn szl_Latn szl_Latn szl_Latn szl_Latn